צ'יינה אן מקליין

צ'יינה אן מקליין (באנגלית: China Anne McClain; נולדה ב־25 באוגוסט 1998) היא זמרת ושחקנית אמריקאית, כאשר את הקריירה שלה החלה כשהייתה בת שבע, כשגילמה את אלכסיס בסרט "הגוספל"  (2005), ולאחר מכן את צ'יינה ג'יימס בסרט "הילדות הקטנות של אבא"  (2007). לאחר מכן קיבלה הכרה על השתתפותה בתור ג'זמין פיין בסדרת הטלוויזיה "Tyler Perry's House of Payne" של טיילר פרי (אנ') (2007–2012; 2020–הווה) ובתור שרלוט מקנזי בסרט "מגודלים" (2010); ונודעת בעולם בזכות כיכבה בתור צ'יינה פארקס בסדרת הטלוויזיה של ערוץ דיסני "החרשנים" (2011–2014), ובתור אומה, בתה של אורסולה בסרטי ערוץ דיסני "היורשים 2" (2017) ו"היורשים 3" והיורשים 4 צ'יינה המשיכה לשחק את אומה, ובנוסף האחות של אורסולה בסרט קוראים אוליאנה השחקנית משחקת את אוליאנה קוראים לה במציאות דרה רנה, ובסרט אוליאנה היא הדודה של אומה אבל רק בסרט.(2019). בנוסף, מקליין גילמה את ג'ניפר פירס/ברק (אנ') בסדרת גיבורי העל "ברק שחור" (2018–2021) של רשת The CW.

ביוגרפיה
צ'יינה אן מקליין נולדה ב-25 באוגוסט 1998 בעיר דיקייטר, ג'ורג'יה. אביה, מייקל מקליין, הוא מפיק מוזיקלי שהפיק וכתב בין היתר שיר באלבום הבכורה של סולאנז' נואלס "Solo Star" (2002). אמה, שונטל (לבית ראקר), היא פזמונאית ותסריטאית קולנוע לשעבר. יש לה שתי אחיות גדולות יותר, סיירה (אנ') ולורין, שהן גם שחקניות וזמרות, ויש לה אח צעיר ממנה, גבריאל.

החל משנת 2011, היא מתגוררת בלוס אנג'לס, קליפורניה. ב-2016 סיימה את לימודיה בתיכון אוק פארק (אנ') בלוס אנג'לס.

 קריירה 
מקליין התגלתה ב-2005 על ידי מנהל מוזיקלי ששמע אותה שרה ועודד את הבמאי רוב הארדי (אנ') לעשות לה אודישן לסרטו העלילתי "הגוספל" משנת 2005.

היא נבחנה לתפקיד הראשי בסרט המקורי של ערוץ דיסני, "Jump In!" משנת 2007, וזכתה אף בתפקיד אך דחתה אותו כדי לככב במקום זאת בסדרת הטלוויזיה של טיילר פרי (אנ') "Tyler Perry's House of Payne" (2007–הווה) בתור ג'זמין פיין, לאחר שזו משכה את תשומת לבו של פרי. דיסני המשיכה לעבוד עם מקליין, שם היא קיבלה מספר תפקידי אורח בשנים לאחר מכן. עוד בשנת 2007 היא גילמה את בתו של אידריס אלבה בסרט "הילדות הקטנות של אבא" (אנ') לצד אחיותיה, סיירה ולורין, שגילמו את אחיותיה הגדולות בסרט.

בשנת 2010 שיחקה בסרט הקומי המצליח "מגודלים", ובשנת 2013 השתתפה בסרט ההמשך שלו, "מגודלים 2".

בשנים 2011–2014 כיכבה בסדרה "החרשנים" אשר שודרה בערוץ דיסני, שם גילמה את צ'יינה פארקס, ילדה מחוננת שעברה לתיכון דרך תוכנית "החרשנים".

בשנת 2017 השתתפה בסרט הטלוויזיה "היורשים 2" בתפקיד אומה, בתה של אורסולה. היא חזרה לתפקיד זה גם בסרט ההמשך, "היורשים 3", ב-2019.

בשנת 2018 החלה לגלם את דמותה של ג'ניפר פירס/ברק (אנ') בסדרת גיבורי העל "ברק שחור" מבית רשת The CW, עד לסיומה בתום ארבע עונות ב-2021.

בשנת 2020 שיחקה בתפקיד קטן בסרט הקומי של נטפליקס "יובי יציל את האלווין" בכיכובו של אדם סנדלר.

מקלין שיחקה את אומה בשנת 2024 בהיורשים 4 עלייתה של רד

המרושעת בסרט היורשים 4 עלייתה של רד נקראת אוליאנה בסרט היא הדודה של אומה

 קריירה מוזיקלית 
מקליין חברה בלהקת McClain group יחד עם אחיותיה. הלהקה הגיעה למקום ה-29 במצעד הבילבורד. ביוני 2020 הלהקה שינתה את שמה ל-Thriii.

פילמוגרפיה

 קולנוע 
+שנהסרטתפקידהערות2005הגוספל אלקסיס2006יומנה של שחורה מטורפת 2 (אנ')תמרה2007A Dennis the Menace Christmasמרגרטהילדות הקטנות של אבא צ'יינה ג'יימס2009עונת ההוריקן אלנה קולינס2010מגודליםשרלוט מקנזי2013מגודלים 22015Bilal: A New Breed of Heroגופירהדיבוב2016כבשים וזאביםלירהדיבוב2018Blood Brotherדארסי2020יובי יציל את האלוויןשנטל טיילור2024היורשים: עלייתה של רדאומה2025Brewster's Millions: Christmasמורגן ברוסטר

 טלוויזיה 
+שנהסדרהתפקידהערות2006–2012
2020–הווהTyler Perry's House of Payneג'זמין פייןתפקיד ראשי (עונות 4-1, 6–9)
תפקיד חוזר (עונה 12-הווה); 167 פרקים2008ג'ימי קימל לייב! (אנ')נטשה אובמהפרק: "6.165"2009האנה מונטנהאיזבלפרק: "Welcome to the Bungle"NCISקיילה ואנספרק: "Knockout"2010ג'ונאסקיארה טישאנה3 פרקים2011המכשפים מווייברלי פלייסטינה2 פרקים2011–2014החרשניםצ'יינה פארקסתפקיד ראשי (3 עונות); 62 פרקים2012דוק רופאת צעצועיםטישה מקסטאפיןדיבוב; פרק: "Through the Reading Glasses"2014שעה מכושפתסאם קובינגטוןפרק: "Argh V"החבר המושלם שליגבי האריסוןסרט טלוויזיה של ערוץ דיסני2015בונזקת'רין וולינגפרק: "The Lost in the Found"סיפורי ירקות בבית (אנ')ג'נהדיבוב; 2 פרקים2015–2016היורשים: עולם מרושעפרדי פאסילייהדיבוב; 16 פרקים2016משמרת לילה (אנ')לוריןפרק: "Unexpected"2017קייסי אנדרקאברשיינה2 פרקיםהיורשים 2אומהסרט טלוויזיה של ערוץ דיסניTen: Murder Islandמגסרט טלוויזיה של Lifetime
גם מפיקה בפועל2018The Paynesג'זמין פיין3 פרקים2018–2021ברק שחורג'ניפר פירס/ברק (אנ')תפקיד ראשי (4 עונות); 51 פרקים2019היורשים 3אומהסרט טלוויזיה של ערוץ דיסני2021היורשים: החתונה המלכותיתאומהדיבוב; ספיישל טלוויזיוני של ערוץ דיסני2023מוקד 911: טקססליסהפרק: "Open"

קישורים חיצוניים



קטגוריה:ערוץ דיסני: שחקנים ומנחים
קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:זמרות אפרו-אמריקאיות
קטגוריה:זמרות פופ אמריקאיות
קטגוריה:יוטיובריות אמריקאיות
קטגוריה:טיקטוקריות אמריקאיות
קטגוריה:אמניות הוליווד רקורדס
קטגוריה:אמריקאיות שנולדו ב-1998
קטגוריה:אמריקאים שנולדו ב-1998